Södertälje
Södertälje je grad i luka u unutrašnjosti Švedske od 64,619 stanovnika, on je i administrativni centar istoimene općine od 86,246 stanovnika.

Geografske karakteristike
Södertälje leži na jugoistoku zemlje, između jezera Mälaren i Baltičkog mora, udaljen oko 
30 km jugozapadno od Stockholma.

Jezero Mälaren povezano je kanalom Södertälje dugim 5 km sa Baltičkim morem 
tako da je grad i pomorska luka.

Historija
Grad se prvi put spominje u 10. vijeku pod imenom - Tälje. Teško je stradao u požarima 1390., 1650. i 1719. 

Tokom 19. vijeka Södertälje je postao ladanjsko i kupališno mjesto, ali je danas industrijski grad i transportno čvorište iz kog 
se račvaju željezničke pruge i ceste prema Stockholmu, Göteborgu, Malmeu i Oslu.

Znamenitosti
Najveća znamenitost grada je crkva sv. Ragnhilde, osnovana oko 1200. i muzej na otvorenom.
Nedaleko od grada je dvorac Gripsholm, kog je 1537. počeo graditi  kralj Gustav I Vasa.

Privreda
Södertälje je centar švedske kompanije Scania, koja tu proizvodi kamione i istraživačkog centra farmaceutske i 
biotehnološke kompanije AstraZeneca.

Izvor

Vanjske veze

 Službene stranice grada 
 Södertälje na portalu Encyclopædia Britannica 
Gradovi u Švedskoj

Gradovi u Švedskoj